EkBass/fiwiki-20250220-pages-articles huggingface dataset:
Lord & Taylor

thumb|Lord & Taylorin lippulaivamyymälä New Yorkin Viidennellä avenuella. Lord & Taylor oli Yhdysvaltojen vanhin luksustavaratalojen ketju.Lord & Taylor vs Nordstrom: Better Shopping Experience. Se ajautui konkurssiin vuonna 2020 ja toimii nyt uuden omistajan myötä verkkokauppana. Lord & Taylor toimi USA:n itärannikolla lähes vuosisadan ajan itsenäisenä yrityksenä, kunnes se yhdistyi Associated Dry Goods -yhtiön kanssa. Lord & Taylor oli 2008–2019 osa Pohjois- Amerikan vanhinta yritystä, kanadalaista Hudson's Bay Companya, kunnes sen osti verkkovaatekauppa Le Tote. Lord & Taylorilla oli noin 50 myymälää USA:n itärannikolla, keskilännessä ja Floridassa.Lord & Taylor Expanding , Merchandising Matters 19.10.2011. Sen tärkeimpiä kilpailijoita olivat luksustavarataloketjut Barneys New York, Neiman Marcus, Bergdorf Goodman, Bloomingdale's, sisaryritys Saks Fifth Avenue sekä Nordstrom. ==Historiaa== Englantilaiset siirtolaiset Samuel Lord ja hänen vaimonsa serkku George Washington Taylor perustivat 1826 yhteisen naisten vaateliikkeen Manhattanin Catherine Streetille.Burrows, Edwin G. & Wallace, Mike: Gotham: A History of New York City to 1898. New York: Oxford University Press, 1999. 1800-luvun mittaan liike vaihtoi osoitetta pari kertaa, kunnes siitä tuli vuonna 1914 yksi ensimmäisistä Viidennen avenuen tavarataloista. Se myös keksi ensimmäisenä somistaa yhden näyteikkunoistaan lapsia kiehtovaksi ”jouluikkunaksi”. Arkkitehtitoimisto Starrett & Van Vleckin suunnittelema toimitalo nimitettiin 2007 yhdeksi New Yorkin kaupungin historiallisista maamerkeistä.A Landmark Department Store, The Sun, 27.11.2007. Vuonna 1946 Lord & Taylor nimitti pääjohtajakseen Dorothy Shaverin. Hän oli maan ensimmäinen nainen suuren vähittäiskauppayrityksen johdossa. Hän oli tullut yrityksen palvelukseen jo 1924. Hän toi liikkeen toimintaan muun muassa Personal Shopper -konseptin. 1950-luvun lopulla Lord & Taylor tuli tunnetuksi kauniista univormuihin puetuista hissitytöistään, jotka ehostettiin myymälän kosmetiikkaosastolla joka aamu. 1970-luvulla Lord & Taylor alkoi laajentua itärannikolta etelään, Atlantaan, Houstoniin ja Dallasiin. Se avasi myös neljä liikettä Illinoisin osavaltioon. 1980-luvulla perustettiin nopeaan tahtiin 11 myymälää eteläiseen Floridaan. Osa näistä ja Texasin liikkeistä kuitenkin lopetettiin 1989–1990. 1990-luvulla Lord & Taylor laajeni yhä lännemmäs, Coloradon Denveriin. Kannattavuus kuitenkin heikkeni, ja vuonna 2003 lopetettiin 32 liikettä, jotka olivat edustaneet yli kolmasosaa ketjun myymäläpinta-alasta mutta vain 19 prosenttia myynnistä. Se oli osa yrityksen uutta strategiaa keskittyä jälleen varakkaimpaan asiakaskuntaan, itärannikolle ja keskilännen Chicagoon, Detroitiin ja St. Louisiin.Who'll Take Lord & Taylor's Vacant Stores? ; Retail Traffic 31.7.2003. Loppuvuosina Lord & Taylorin ydinmarkkina ulottui Virginian osavaltiosta koillisen New Hampshireen. Sen lisäksi ketjulla oli myymälöitä Chicagossa, Detroitissa ja Floridassa. ==Lähteet== ==Aiheesta muualla== * Ketjun virallinen sivusto Luokka:Yhdysvaltalaiset tavaratalot Luokka:Yhdysvaltalaiset kauppaketjut Luokka:Manhattanin rakennukset ja rakennelmat Luokka:Vaatemerkit
Eero Heinäkangas

Eero Juhani Mikonpoika Heinäkangas (1. helmikuuta 1799 Hauho – 18. lokakuuta 1884 Hauho) oli suomalainen 1800-luvulla elänyt talollinenEero Heinäkangas, Kansallisbiografia, viitattu 18.5.2020 ja tunnettu karhunkaataja aikana, jolloin karhusta maksettiin tapporahaaKuolleita, Agricolaverkko.fi, viitattu 18.5.2020. Hauholla Heinäkankaan kylässä Heikkilän talossa syntyneen Eero Heinäkankaan isä oli talollinen ja metsämies Mikko Heikkilä ja äiti Helena Yrjöntytär. Heinäkangas oppi paimenpoikana tuntemaan kotiseutunsa erämaat, ja saatuaan 14-vuotiaana luodikon hän ampui sillä seuraavina vuosina sekä susia että ilveksiä. Ensimmäisen karhunsa Heinäkangas kaatoi 29-vuotiaana. Hän ehti kaataa 30 vuoden aikana 73 karhua ja lisäksi susia ja ilveksiä 24 kappaletta kumpiakin. Useimmiten Heinäkangas kaatoi karhunsa yksin vain pyssy, kirves ja koirat apunaan. Heinäkangas oli myös pellonraivaaja, ja hän sai Suomen Talousseuran mitalin ansioistaan. Eräkirjailija Onni Wetterhoff kävi haastattelemassa 84-vuotiasta Heinäkangasta ja julkaisi vuonna 1887 Heinäkankaan muistelmia Saloilta ja vesiltä kirjansa ensimmäisessä osassa otsikolla Eero Juhani Heinäkangas ja hänen karhumajansa Hämeessä. Heinäkankaan puoliso oli vuodesta 1827 Anna Maria Matintytär (k. 1862). == Lähteet == * Biografinen nimikirja : elämäkertoja Suomen entisiltä ja nykyajoilta. Edlund, Helsinki 1883, hakusana Heinäkangas, Eero, s. 285 (Internet Archive) * Eero Heinäkankaan elämäkertatiivistelmä Kansallisbiografiassa * Sivu 284. * Onni Wetterhoffin tallentamat Heinäkankaan muistelmat Eero Juhani Heinäkangas ja hänen karhumajansa Hämeessä teoksessa Saloilta ja vesiltä, osa I (Project Gutenberg) === Viitteet === == Aiheesta muualla == * Kaisa Kyläkosken Sukututkijan loppuvuosi-blogi 21.4.2011 : Karhunkaataja ja muuta metsästyksestä * Seitsemänkymmenenkolmen karhun ampuja, Seura, 29.01.1936, nro 5, s. 27, Kansalliskirjaston digitaaliset aineistot Luokka:Suomalaiset metsästäjät Luokka:Vuonna 1799 syntyneet Luokka:Vuonna 1884 kuolleet
Koptilainen kirjaimisto

Koptilainen kirjaimisto on koptin kielen kirjoittamiseen 200-luvulla kehitetty kirjoitusjärjestelmä. Se perustuu kreikkalaiseen aakkostoon, johon lainattiin joitakin kirjaimia demoottisesta kirjaimistosta kreikan kielestä puuttuvien äänteiden esittämiseen. 1300-luvulla arabian tullessa Egyptin valtakieleksi arabialainen kirjaimisto korvasi koptilaiset kirjaimet jokapäiväisessä käytössä. Koptilaiset kristityt ovat kuitenkin säilyttäneet koptin kielen ja sen aakkoston liturgisena kielenään. Koptilaista kirjaimistoa on koptin lisäksi käytetty andaandin, kenzin ja nobiinin kirjoittamiseen. == Aakkoset == Ison kirjaimen kuva Pienen kirjaimen kuva Iso kirjain Pieni kirjain Lukuarvo Nimi Kreikkalainen vastine Äännearvo (IPA-translitterointi) Ⲁ ⲁ 1 Alpha Α, α a Ⲃ ⲃ 2 Bēta Β, β b, w Ⲅ ⲅ 3 Gamma Γ, γ g Ⲇ ⲇ 4 Delta Δ, δ d Ⲉ ⲉ 5 Ei Ε, ε e Sahidin murteessa , Boharin murteessa . Ⲋ ⲋ 6 So ϛ (stigma) - Ⲍ ⲍ 7 Zēta Ζ, ζ z Ⲏ ⲏ 8 Ēta Η, η ē / e Ⲑ ⲑ 9 Thēta Θ, θ th / t' Ⲓ ⲓ 10 Yota Ι, ι i Ⲕ ⲕ 20 Kabba Κ, κ k Ⲗ ⲗ 30 Lola Λ, λ l Ⲙ ⲙ 40 Me Μ, μ m Ⲛ ⲛ 50 Ne Ν, ν n Ⲝ ⲝ 60 Eksi Ξ, ξ ks Ⲟ ⲟ 70 O Ο, ο o Ⲡ ⲡ 80 Pi Π, π p Ⲣ ⲣ 100 Ro Ρ, ρ r Ⲥ ⲥ 200 Sima Σ, σ, ς s Ⲧ ⲧ 300 Taw Τ, τ t Ⲩ ⲩ 400 Epsilon Υ, υ u / ou Vokaali kirjoitetaan usein ⲟⲩ, ei yksinomaan ⲩ Ⲫ ⲫ 500 Fi Φ, φ ph / p' Ⲭ ⲭ 600 Khe Χ, χ kh Ⲯ ⲯ 700 Epsi Ψ, ψ ps Ⲱ ⲱ 800 Ōu Ω, ω ō / o Ϣ ϣ Shay (none) sh / š Ϥ ϥ 90 Fay Ϙ, ϙ (Koppa (kreikassa vain numerona) f Ϧ (Ⳉ) ϧ (ⳉ)Ylimääräinen kirjain xai, Akhimin murteessa Ⳉ, ⳉ, Bohairin murteessa Ⳋ, ⳋ. Molemmat äännetään velaarisena frikatiivina . Khay – x Ϩ ϩ Hōri – h Ϫ ϫ Janja – j / dzh Ϭ ϭ Tshēma Ϙ, ϙ (Koppa) (function) q / tsh Joidenkuiden tutkijoiden mukaan lausutaan , toisten mukaan . Ϯ ϯ Ti / De – ti / de Sahidin murteessa , Boharin murteessa . Ⳁ ⳁ 900 Seuraavat kirjaimet ovat peräisin egyptiläisestä demoottisesta kirjaimistosta: Hieroglyfi Demoottinen kirjain Koptilainen kirjain SA → → Ϣ š f → → Ϥ f M12 → → Ϧ x F18:Y1 → → Ϩ h U29 → → Ϫ k → → Ϭ q D37:t → → Ϯ ti == Lähteet == Luokka:Aakkostot Luokka:Koptin kieli
John Nash, peliteoria ja luonnon koodi

John Nash, peliteoria ja luonnon koodi () on vuonna 2006 ilmestynyt Tom Siegfriedin kirja peliteoriasta. Teoksen on suomentanut Kimmo Pietiläinen ja julkaissut suomeksi Terra Cognita vuonna 2008. == Aiheesta muualla == * Brian Clegg: Review. Popular Science book review. * Vesa Kanniainen: Peliteorian tie eri tieteenaloille. Helsingin sanomat 8.7.2008. Luokka:Kirjat matematiikasta Luokka:Yhdysvaltalaiset tietokirjat Luokka:Vuoden 2006 kirjat
Otto-Pekka Jurvainen

Otto-Pekka Jurvainen (s. 1. helmikuuta 1985 Helsinki)Veikkausliiga – Hall Of Fame on suomalainen jalkapalloilija, joka on edustanut Veikkausliigassa HJK:ta ja HIFK:ta. Pelipaikaltaan hän on vasen laitapuolustaja tai laitalinkki.Otto- Pekka Jurvainen – PK-35 Vantaa Jurvainen pelasi junioritasolla Puistolan Urheilijoissa ja Helsingin Jalkapalloklubissa ja edusti Suomea 33:ssa poikien maaottelussa.Otto-Pekka Jurvainen palaa Atlantikseen. Suomen Palloliitto 28.4.2005. Ensimmäiset miesten pelinsä hän pelasi Atlantis FC:ssä, jota hän edusti Kakkosessa kaudella 2003. Seuraavaksi kaudeksi Jurvainen palasi HJK:n organisaatioon. Hän pelasi edustusjoukkueessa kuusi Veikkausliigan ottelua ja kakkosjoukkue Klubi 04:ssä yhdeksän Kakkosen ottelua. Ensiesiintymisensä pääsarjatasolla Jurvainen teki 13. toukokuuta 2004, kun HJK pelasi 2–2-tasapeliin päättyneen ottelun FC KooTeePeen vieraana. Jurvainen palasi Atlantikseen Ykkösen kaudeksi 2005, ja kauden 2006 hän pelasi Kakkosta Käpylän Pallossa. Kaudeksi 2007 Jurvainen siirtyi Ykkösen PK-35:een, jossa hän on pelannut siitä lähtien.Otto-Pekka Jurvainen Soccerway-sivustolla Jurvainen on pelannut myös futsalia aina pääsarja- ja maajoukkuetasolla asti. Hän on pelannut Suomen futsalmaajoukkueessa viisi ottelua, joissa hän on tehnyt yhden maalin.Maajoukkuepelaajat – Suomen Palloliitto Futsal-liigaa Jurvainen on pelannut Vantaan Veturissa.Futsal-liiga 2007–2008 – Suomen Palloliitto == Lähteet == == Aiheesta muualla == * Luokka:Suomalaiset jalkapalloilijat Luokka:Suomalaiset futsalpelaajat Luokka:Vuonna 1985 syntyneet Luokka:Elävät henkilöt
Moro-konflikti

Moro-konflikti oli Filippiinien hallituksen ja islaminuskoisten morojen välinen konflikti vuosina 1969–2014. Konflikti rajoittui pääasissa morojen asuttamalle Mindanaon saarelle, jonka itsenäisyyttä he ajoivat. Hallitus ja merkittävin kapinallisryhmittymä solmivat vuonna 2014 rauhansopimuksen, jonka myötä saari sai laajemman autonomian. ==Tausta== Arabit saavuttivat Filippiinit 1300-luvulla, ja saariston eteläosa kääntyi hiljalleen islamiin. Filippiineistä tuli Espanjan siirtokunta 1500-luvulla ja saarten väestö käännytettiin katolisiksi. Ainoastaan Mindanao säilyi islamilaisena ja espanjalaiset antoivat muslimiväestölle nimen moros. Espanjalaisilla oli vaikeuksia saada moroja hallintaan, ja Mindanaon hallinnasta taisteltiin siirtomaa-ajan loppuun saakka. Filippiinien siirryttyä Yhdysvalloille 1899 morot jatkoivat kapinointia. ==Konflikti== Vuonna 1968 Filippiinien presidentti Ferdinand Marcos määräsi 68 armeijan muslimisotilasta teloitettavaksi, sillä hän pelkäsi heidän aloittavan kapinan keskushallintoa vastaan. Tästä suivaantuneen muslimit perustivat vuonna 1969 Moron kansallisen vapautusrintaman, jonka tavoitteeksi tuli Mindanaon itsenäistyminen. Vapautusrintama aloitti samana vuonna aseellisen konfliktin keskushallintoa vastaan. Saarella oli ollut jo aiemminkin yhteenottoja muslimien ja kristittyjen välillä ja kiistat koskivat myös luonnonvaroja ja sosiaalista epätasa-arvoa. Vuonna 1974 Jolo käytännössä poltettiin taisteluissa maan tasalle, mikä herätti kansainvälistä huomiota. Hallitus myöntyi neuvottelemaan morojen kanssa 1976, ja neuvotteluissa luvattiin antaa Mindanaon hallintoalueille autonomiaa. Presidentti Marcos perui kuitenkin lupaukset, mikä suututti moroja entisestään. Seuraavana vuonna vapautusrintaman radikaali siipi erosi ja perusti Moron islamilaisen vapautusrintaman, jonka tavoitteena oli perustaa islamilainen valtio Mindanaolle. Marcosin syrjäyttämisen jälkeen 1986 uusi presidentti Corazon Aquino aloitti nopeasti neuvottelut kansallisen vapautusrintaman kanssa. Neuvottelujen seurauksena osaan Mindanaosta perustettiin autonominen alue. 1990-luvun alussa saarelle syntyi uusia radikaaleja kapinallisryhmittymiä, joista merkittävimmät olivat Abu Sayyaf ja Jemaah Islamiyah. Presidentti Fidel Ramos solmi pitkien neuvotteluiden jälkeen rauhansopimuksen kansallisen vapautusrintaman kanssa 1996. Sopimuksen mukaisesti autonomisen alueen päätäntävaltaa lisättiin ja vapautusrintama laski aseensa. Islamilainen vapautusrintama jatkoi kuitenkin taisteluita. Islamilaisen vapautusrintaman kanssa päästiin neuvotteluihin vasta 2000-luvulla. Vuonna 2003 sovittiin tulitauosta, joka ei kuitenkaan kestänyt kauaa. Rauhankeskustelut kuitenkin jatkuivat ja vuonna 2012 aloitettiin lopulliset neuvottelut rauhasta ja uuden autonomisen alueen perustamisesta. Sopimuksen tekemiseen meni kaksi vuotta ja vuonna 2014 islamilainen vapautusrintama suostui laskemaan aseensa. Pienemmät kapinallisryhmät eivät kuitenkaan allekirjoittaneet sopimusta ja ovat vannoneet jatkavansa taisteluita. ==Lähteet== Luokka:Filippiinien historia Luokka:Konfliktit
Newburnin taistelu

Newburnin taistelu käytiin toisessa piispojen sodassa 28. elokuuta 1640. Taistelussa Alexander Leslien johtamat presbyteerien liiton skotit voittivat Edward Conwayn johtamat englantilaiset, mikä johti myös lopulta koko sodan loppuun. ==Tausta== Skotlanti ja Englanti olivat vuodesta 1603 jakaneet saman kuninkaan. Niillä oli kuitenkin erilliset armeijat, parlamentit, lait ja kirkko. Näistä jälkimmäinen johti kahteen piispasotaan vuosina 1639 ja 1640. Kaarle I yritti ajaa omia uskonnollisia näkemyksiään, joihin ei Skotlannissa kuitenkaan taivuttu. Vuonna 1639 nämä johtivat yhteenottoihin maiden välillä. Satunnaiset yhteenotot johtivat pattitilanteeseen,mutta kahakat jatkuivat taas vuonna 1640. Skotlanti kokosi kasaan 25 000 miehen armeijan, jota johti palkkasoturi Alexander Leslie. Skotit lähtivät kohti Newcastle upon Tyneä, jonne oli tarkoitus hyökätä sen linnoitusten eteläpuolelta, jossa ne olivat heikoimmat. Tämä vaati Tynejoen ylityksen, joka täytyi tehdä Newburnin kylän kahlaamon kohdalla. Skotit saapuivat paikalle 27. elokuuta ja huomasivat englantilaisten olevan puolustusasemissa kahlaamon toisella puolella. Englantilaisia oli noin 6 000 ja heitä johti Edward Conway. ==Taistelu== 27\. päivän yönä englantilaisten jalkaväki oli asemissaan ja ratsuväki leiriytyneenä näiden taakse. Leslie lähetti näitä häiritsemään osastoja samalla kun hän toi yhdeksän tykkiä asemiin kahlaamolle. Yksi kevyt tykki nostettiin Newburnin kirkon torniin, josta saattoi ampua englantilaisen jalkaväen asemiin miltei kirjaimellisesti suoraan näiden päälle. Tykit aloittivat tulituksensa aamulla ja niiden suojaamina skottien jalka- ja ratsuväki rynnäköi kahlaamon yli. Englantilaisten jalkaväki ei edes yrittänyt taistella, vaan pakeni paikalta. Skotit lähtivät näiden perään, mutta tällöin he saivat vastaansa englantilaisten ratsuväen. Englantilaisten onnistuikin aiheuttaa tappioita skottien jalkaväelle, mutta ratsuväkikin pakeni skottien ratsuväen tehtyä vastahyökkäyksen ja taistelun osoittauduttua toivottomaksi. ==Seuraukset== Hävittyään taistelun englantilaiset vetäytyivät etelään ja skotit marssivat Newcastleen. Kaupunki ei tehnyt juurikaan vastarintaa vaan antautui 30. elokuuta. Muutama viikko tätä myöhemmin skotit allekirjoittivat Kaarle I:n kanssa sopimuksen, jolla uskonnollinen kiista annettiin Englannin parlamentin ratkaistavaksi. Marraskuussa kokoontunut parlamentti kieltäytyi enää rahoittamasta Kaarle I:n sotaa skotteja vastaan ja antoi näiden hallita omaa kirkkoaan tahtonsa mukaan. Parlamentin myöhemmät lisävaatimukset johtivat sittemmin Englannin sisällissotaan, Kaarle I:n teloitukseen ja Oliver Cromwellin tasavaltaan. ==Lähteet== Luokka:Englannin taistelut Luokka:Skotlannin historia
Dolla

Dolla on Angelin tytöt -yhtyeen debyyttialbumi, joka ilmestyi vuonna 1992. Sen tuottajana toimi Värttinän laulaja Sari Kaasinen.Sari Kaasinen CV Sari Kaasisen kotisivut. Viitattu 17.9.2014. Levy sisältää lähinnä vanhaa materiaalia, jonka yhtyeen jäsenet olivat esittäneet jo kouluaikoinaan.MISTÄ? MITEN? Angelit.net. Viitattu 17.9.2014. Albumin nimikappaleesta valmistui myös musiikkivideo, jonka ohjasi elokuvaohjaaja Ville Suhonen.Dolla Elonet. Viitattu 17.9.2014. == Kappaleet == # # # # # # # # # # # # # # # # == Muusikot == * Tuuni Länsman – laulu, joiku, lyömäsoittimet * Ursula Länsman – laulu, joiku, lyömäsoittimet * Ulla Pirttijärvi – laulu, joiku, lyömäsoittimet == Lähteet == Luokka:Vuoden 1992 esikoisalbumit Luokka:Angelien albumit
Tourville-luokka

Tourville-luokka (tyyppi F67) oli Ranskan laivaston kolmen sukellusveneentorjuntafregatin muodostama alusluokka. Alusten aseistuksena olevat merimaaliohjukset ja Crotale-ilmatorjuntaohjukset mahdollistivat kuitenkin muutkin tehtävät. Vuosina 1994-1996 Tourville ja De Grasse modernisoitiin SLASM-sukellusveneentorjuntajärjestelmällä sekä aktiivisella erittäin matalalla taajuudella toimivalla VLF-kaikuluotaimella. == Suunnittelu == Luokan alukset olivat suurennettuja versioita Aconit-luokan fregateista (tyyppi F65). Niiden propulsiojärjestelmänä oli kaksiakselinen höyryturbiinikoneisto. Ne oli varustettu kahden Lynx WG13 -helikopterin vaatimilla tiloilla. Luokka oli ensimmäinen, joka varustettiin laivakäyttöön suunnitelluin Crotale-ohjuksin. Malafon-järjestelmä asennettiin rakennettaessa, mutta se poistettiin 1980-luvun lopun modernisointien yhteydessä. == Alukset == Tourville-luokan fregatitGardiner, Robert s. 113 Nimi Telakka Kölinlasku Vesille Palvelukseen Kohtalo Tourville Arsenal de Lorient 16. maaliskuuta 1970 13. toukokuuta 1972 21. kesäkuuta 1974 palveluksesta 16. kesäkuuta 2011 Duguay-Trouin Arsenal de Lorient 26. helmikuuta 1971 1. kesäkuuta 1973 17. syyskuuta 1975 palveluksesta 13. heinäkuuta 1999 De Grasse Arsenal de Lorient 14. kesäkuuta 1972 30. marraskuuta 1974 1. lokakuuta 1977 palveluksesta 5. toukokuuta 2013 == Lähteet == * === Viitteet === *
Sokerimaissi

Sokerimaissi (Zea mays var. saccharata tai Zea mays Saccharata-Ryhmä) on maissin eli viljamaissin muunnos tai viljelylajikkeiden ryhmä. Sokerimaissi on ihmisravinnoksi soveltuva viljelymuunnos, jolla on makeat vihannesten tapaan käytettävät tähkät. Sokerimaissi vaatii lämpöä, ja sato onnistuu Etelä- Suomessa lämpimänä kesänä. Sokerimaissin sadon onnistuminen pohjoisessa lyhyen kasvukauden Suomessa on epävarmaa, ja viljely rajoittuu vain Etelä-Suomeen, ja sadon onnistuminen vaatii keskimääräistä paremman kesän. Katteet ja kausimuovihuone sekä taimien esikasvatus auttavat. Sokerimaissia voidaan valmistaa vedessä keittämällä tai esimerkiksi kevyesti grillaamalla. Sokerimaissi on yksi ainesosa herne-maissi-paprika-pakasteissa. == Katso myös == * Rehumaissi == Lähteet == Luokka:Maissit Luokka:Viljeltävät ravintokasvit
La Fayette -luokka

La Fayette -luokka on Ranskan merivoimien DCNS:n valmistamien keveiden monikäyttöisten fregattien muodostama alusluokka. Hieman muutettuna alustyyppi on käytössä myös Saudi-Arabian, Singaporen ja Taiwanin laivastoilla. Luokan aluksia pidetään häiveteknologiaa hyödyntävinä, koska niiden tutkaheijastusta on pyritty vähentämään tavanomaisesta poikkeavalla tasaisella, erilaisia kulmia tuottavilla kansirakenteella, joissa on lisäksi käytetty tutkaheijastusta vähentäviä materiaaleja kuten komposiitteja. == Alukset == Kolme ensimmäistä alusta tilattiin heinäkuussa 1988 ja loput kolme 1992.Gardiner, Robert s. 119 Ronarc'hin (runkonumero F715) tilaus peruutettiin 1996. La Fayette -luokan fregatit Nimi Telakka Kölinlasku Vesille Palvelukseen Kohtalo La Fayette DCNS 15. joulukuuta 1990 13. kesäkuuta 1992 22. maaliskuuta 1996 Surcouf DCNS 6. heinäkuuta 1992 3. heinäkuuta 1993 7. helmikuuta 1997 Courbet DCNS 15. syyskuuta 1993 12. maaliskuuta 1994 1. huhtikuuta 1997 Aconit DCNS 1. elokuuta 1996 8. kesäkuuta 1997 3. kesäkuuta 1999 Guépratte DCNS 1. lokakuuta 1998 3. maaliskuuta 1999 27. lokakuuta 2001 == Kangding-luokka == Elokuussa 1991 Thomson-CSF ja taiwanilainen China Shipbuilding Corporation allekirjoittivat sopimuksen kuuden Kangding-luokan aluksen rakentamisesta Lorientin telakalla. Ne valmistettiin 1993-1998. Aluksissa oli La Fayette- luokan runko ja propulsiojärjestelmä, mutta kansirakenteita oli muutettu. Lisäksi niiden ase- ja elektroniikkajärjestelmät olivat erilaiset. == Al Riyadh -luokka == Saudi-Arabian hallinto tilasi Sawari 2 -ohjelmassa kolme Al Riyadh -luokan alusta, jotka olivat hieman suurennettuja La Fayette -luokan aluksia. Ne valmistettiin 1999-2004 Lorientissa. Alusten Crotale-järjestelmät oli korvattu Aster-järjestelmällä ja siihen liittyvällä Arabel-tutkalla. == Formidable-luokka == Maaliskuussa 2000 Singapore tilasi kuusi pienennettyä La Fayette -luokan alusta. Niistä ainoastaan ensimmäinen valmistettiin 2002-2007 Lorientissa ja loput Singaporessa. Kaksi viimeistä valmistuivat alkuvuodesta 2009. Alusten aseistuksena olivat Aster-ohjukset ja niiden 100 millimetrin tykki oli korvattu OTO 76 mm Super Rapid -tykillä sekä MM40 Exocet -merimaaliohjukset yhdysvaltalaisen Boeingin valmistamalla Harpoon- järjestelmällä. == Lähteet == * === Viitteet === *
Der Knochenmann

Der Knochenmann (Kananlihalla) on Wolfgang Murnbergerin ohjaama rikoselokuva vuodelta 2009. Elokuva on kolmas osa Wolf Haasin romaaneihin perustuvasta trilogiasta, jonka kaksi ensimmäistä osaa ovat Komm, süsser Tod (2000, Tule, suloinen kuolema), Silentium (2004). Se on edeltäjiensä tavoin musta komedia. Kukin elokuva on juonellisesti itsenäinen teos. Elokuvan tarinassa Wienin poliisista pois potkittu yksityisetsivä Simon Brenner lähtee vuoristoon autovelan perintämatkalle ja törmää julmaan murhasarjaan, jota hän ryhtyy selvittämään. Elokuva sai vuonna 2010 Romy-palkinnon parhaasta käsikirjoituksesta. Elokuva on esitetty Suomessa Espoo Cinéssa. Yleisradio esittää sen syksyllä 2014. == Näyttelijät == == Lähteet == == Aiheesta muualla == * Elokuvan kotisivu Luokka:Itävaltalaiset elokuvat Luokka:Rikoselokuvat Luokka:Vuoden 2009 elokuvat
Dusa McDuff

Dusa Waddington McDuff (s. 1945) on skotlantilainen matemaatikko. Hänen tutkimusalueensa on geometria. ==Elämäkerta== Dusa McDuff syntyi Edinburghissa, Skotlannissa vuonna 1945 akateemiseen perheeseen: hänen isänsä oli genetiikan professori ja äitinsä arkkitehti. Hän sai nimen Margaret Duse (lempinimeltään Dusa) Waddington. McDuff osoitti matemaattista lahjakkuutta jo nuorella iällä; kuusivuotiaana hän laski kertolaskun 1534 kertaa 2876. Hän opiskeli St. George’s School for Girls -oppilaitoksessa 7-vuotiaasta 16-vuotiaaksi. Hän suoritti kandidaatin tutkinnon Edinburghin yliopistosta vuonna 1967 ja lähti tekemään jatko-opintoja Cambridgen yliopistoon. Siellä hän meni myös naimisiin miehensä David McDuffin kanssa. Opintojensa aikana hän tutki von Neumannin algebraa. Muutama vuosi myöhemmin McDuff muutti miehensä perässä Moskovaan, Neuvostoliittoon, jossa hän työskenteli yhdessä Israel Gelfandin kanssa. Hän työskenteli Moskovassa vain puoli vuotta ennen paluutaan takaisin Englantiin, jossa hän sai postdoc-paikan Cambridgen yliopistosta. Tänä aikana hän myös synnytti tyttärensä Annan. Vuonna 1972 McDuff otti vastaan työn Yorkin yliopistosta. Tämän jälkeen McDuff muutti Yhdysvaltoihin ja sai töitä Massachusetts Institute of Technology -yliopistosta. ==Huomionosoituksia== * Kunniatohtori, Edinburghin yliopisto * Kunniatohtori, Yorkin yliopisto * Kunniatohtori, Strasbourgin yliopisto * Royal Societyn jäsen * National Academy of Sciencesin jäsenyys * American Philosophical Societyn jäsenyys * Satter Prize -palkinto * Outstanding Woman Scientist Award -palkinto ==Julkaisuja== * A Countable Infinity of II(sub)1 Factors. Annals of Mathematics 90, s. 361–371. (vuonna 1969) * Uncountably Many II(sub)1 Factors Annals of Mathematics 90, s. 372–377. (vuonna 1969) * Homology Fibrations and the "Group-Completion" Theorem. Inventionnes Mathematicae 31, s. 279–381 (vuonna 1976, yhteisjulkaisu G. Segalin kanssa) * Examples of Symplectic Structures. Inventionnes Mathematicae 89, s. 13–36. (vuonna 1987) * The Geometry of Symplectic Energy. Annals of Mathematics 141(2), s. 349–371. (vuonna 1995, yhteisjulkaisu F. Lalonden kanssa) ==Lähteet== ==Aiheesta muualla== * Henkilöesittely Stony Brook Universityn internetsivuilla * Elämäkerta Agnes Scott Gollagen internetsivuilla Luokka:Skotlantilaiset matemaatikot Luokka:Vuonna 1945 syntyneet Luokka:Elävät henkilöt
Organoseleeniyhdisteet

Organoseleeniyhdisteet ovat orgaanisia yhdisteitä, jotka sisältävät kovalenttisen sidoksen hiilen ja seleenin välillä. Monia organoseleeniyhdisteitä esiintyy luonnossa ja niillä on biokemiallista merkitystä. Useat organoseleeniyhdisteet ovat myös hyödyllisiä synteettisen orgaanisen kemian reaktioissa.J. E. Hoffmann & M. G. King :Selenium and Selenium Compounds, Kirk-Othmer Encyclopedia of Chemical Technology, John Wiley & Sons, New York, 2010. Viitattu 17.9.2014 ==Organoseleeniyhdisteitä== Seleenin hapetusluku organoseleeniyhdisteissä on tyypillisesti +II tai +IV. Monet organoseleeniyhdisteet muistuttavat rakenteeltaan vastaavia orgaanisia rikkiyhdisteitä, mutta ovat hieman rikkiyhdisteitä pysymättömämpiä ja hapettuvat helpommin. Organoseleeniyhdisteitä ovat muun muassa selenolit (RSeH), selenidit eli selenoeetterit (RSeR), diselenidit (RSeSeR), triselenidit (RSeSeSeR), selenyylihalidit (RSeX), selenoaldehydit (RCHSe), selenoketonit (R2CSe), selenohapot (RCOSeH), selenoksidit (R2SeO), selenonit (R2SeO2) ja seleniinihapot (RSe(O)OH). Tunnetaan myös seleeniä sisältäviä heterosyklisiä yhdisteitä kuten tiofeenin seleenianalogi selenofeeni. Selenoleja voidaan valmistaa alkyyli- tai aryylihalidin ja alkalimetallivetyselenidin kuten natriumvetyselenidin avulla. Selenidien kuten natriumselenidin käyttö johtaa selenoeetterien muodostumiseen. ==Lähteet== == Aiheesta muualla == Luokka:Orgaaniset yhdisteet Luokka:Seleeniyhdisteet
FS La Fayette (F710)

La Fayette (runkonumero F710) on Ranskan laivaston 1996 palvelukseen otettu La Fayette-luokan monitoimifregatti. == Valmistus == Alus tilattiin DCNS:ltä, missä köli laskettiin 15. marraskuuta 1990. Se laskettiin vesille 13. kesäkuuta 1992 ja otettiin palvelukseen 22. maaliskuuta 1996.Marine Militaire - La Fayette == Palvelus == Alus oli 2014 palveluksessa kotisatamanaan Toulon. == Lähteet == * === Viitteet === Luokka:La Fayette -luokan fregatit
Cheek to Cheek

Cheek to Cheek on kahden yhdysvaltalaislaulajan, Tony Bennettin ja Lady Gagan yhteisalbumi, jonka julkaisivat Interscope Records ja Columbia Records 19. syyskuuta 2014. Bennett ja Gaga tapasivat toisensa ensimmäistä kertaa vuonna 2011 Robin Hood Foundation-gaalan kulissien takana New York Cityssä. Myöhemmin kaksikko nauhoitti uuden version kappaleesta "The Lady Is a Tramp" sekä alkoivat pohtimaan suunnitelmia yhteisen jazz-projektin työstämiseen. Cheek to Cheek koostuu lukuisten tunnettujen jazzmuusikkojen kuten George Gershwinin, Cole Porterin, Jerome Kernin ja Irving Berlinin jazzstandardeista. Albumin inspiraatio lähti liikkeelle Bennettin ja Gagan halusta esittää kappaleita nuoremmalle sukupolvelle, koska he uskoivat että kappaleet olisivat yleismaailmallisesti suosittuja. Tammikuussa 2013 molemmat vahvistivat albumin olevan kehitteillä ja nauhoitus aloitettiin sen jälkeen kun Gaga oli toipunut lonkkaleikkauksesta. New York Cityssä suoritetuissa nauhoituksissa oli mukana aiemminkin molempien kanssa yhteistyötä tehneitä livebändi ja jazz-muusikoita. Gaga halusi poiketa itselleen ominaisista pop-kappaleista ja halusi sen sijaan laulaa aidolla jazz-lauluäänellä. Albumin julkaisua lykättiin lukuisia kertoja, ja lopullisen julkaisupäivän Gaga ja Bennett paljastivat The Today Showssa. Pian julkaistiin myös kappaleiden kokonaispituudet ja albumin kansikuva, ja kerrottiin vaihtoehtoisten kokonaisuuksien kappaleet. Artistit mainostivat Cheek to Cheekiä lukuisissa esityksissä New Yorkissa ja sen lähiympäristössä. Albumilta on julkaistu singleinä kappaleet "Anything Goes", "I Can't Give You Anything but Love" ja "Nature Boy". Kaksi ensimmäistä nousi Billboardin Jazz Digital Songs listalla ykköseksi. Suomessa itse albumi debytoi Suomen virallisen listan sijalla 27. == Kappaleet == # # # # # # # # # # # == Arvostelut == * Metacritic: 64/100Metacritic aggregate * Allmusic: Allmusic review * Billboard: Billboard * Entertainment Weekly: B+Entertainment Weekly * Rolling Stone: Rolling Stone == Lähteet == Luokka:Vuoden 2014 albumit Luokka:Lady Gagan albumit
FS Surcouf (F711)

Surcouf (runkonumero F711) on Ranskan laivaston 1997 palvelukseen otettu La Fayette-luokan monitoimifregatti. == Valmistus == Alus tilattiin DCNS:ltä, missä köli laskettiin 6. heinäkuuta 1992. Se laskettiin vesille 3. heinäkuuta 1993 ja otettiin palvelukseen 7. helmikuuta 1997.Marine Militaire - Surcouf == Palvelus == Alus oli 2014 palveluksessa kotisatamanaan Toulon. == Lähteet == * === Viitteet === Luokka:La Fayette -luokan fregatit
FS Surcouf (D621)

Surcouf (runkonumero D621) oli Ranskan laivaston 1955 palvelukseen otettu Surcouf-luokan hävittäjä. == Valmistus == Alus tilattiin Lorientin laivastontelakalta, missä köli laskettiin heinäkuussa 1951. Alus laskettiin vesille 3. lokakuuta 1953 ja otettiin palvelukseen 1. marraskuuta 1955.Gardiner, Robert s. 110 == Palvelus == Palvelukseen oton jälkeen alus sijoitettiin Brestiin, mistä se siirrettiin 1961 Touloniin. Alus osallistui 1956 Suezin kriisin aikana operaatio Musketeeriin. Alukseen törmäsi 26. maaliskuuta 1960 Groizin edustalla rahtialus Léognan. Algerian sodassa maaliskuussa 1962 alus määrättiin tulittamaan Bab el-Ouedia, mutta aluksen päällikkö capitaine de frégate Picard-Destelan kieltäytyi annetusta käskystä. Alus muutettiin 1960-luvun alussa komentotehtäviin, jolloin etummainen 57 millimetrin tykki poistettiin sillan laajennuksen tieltä. Neuvostoliittolainen tankkeri General Busharov törmäsi alukseen 6. kesäkuuta 1971 Välimerellä hieman alle 100 kilometriä Cartagenasta etelään. Alukselta lensi yhdeksän miestä mereen ja yksi paloi pahoin kuollen saamiinsa vammoihin myöhemmin. Tartun yrittäessä ottaa pahoin vaurioitunut alus hinaukseen Surcouf katkesi kahtia, jolloin keula upposi nopeasti. Perä hinattiin Cartagenan kautta Touloniin. Perä upotettiin Exocet-ohjuksella palveluksesta poiston jälkeen 5. toukokuuta 1972. == Lähteet == * === Viitteet === Luokka:Surcouf-luokan hävittäjät Luokka:Ranskalaiset kylmän sodan hävittäjät
Kaikkeuden enkelit

Kaikkeuden enkelit () on islantilaisen kirjailija Einar Már Guðmundssonin romaani vuodelta 1993. Se voitti Pohjoismaiden neuvoston kirjallisuuspalkinnon vuonna 1995. Samana vuonna Like julkaisi teoksen suomeksi Tuula Tuuvan kääntämänä. Friðrik Þór Friðriksson on ohjannut romaanista elokuvasovituksen Kaikkeuden enkelit. Se sai ensi-iltansa vuonna 2000. Luokka:Islantilaiset romaanit Luokka:Vuoden 1993 kirjat Luokka:Pohjoismaiden neuvoston kirjallisuuspalkinnon saaneet teokset‎
Héctor Bellerín

Héctor Bellerín Moruno (s. 19. maaliskuutahttp://www.premierleague.com/en- gb/players/profile.overview.html/hector-bellerin 1995) on espanjalainen jalkapalloilija, joka edustaa Espanjan Primera Divisiónissa pelaavaa Real Betisiä. Bellerínin pelipaikka on oikea laitapuolustaja.} == Ura == === Seurajoukkueura === Bellerínin kasvattajaseuransa on Espanjan suurseura FC Barcelona, jota hän edusti vuodet 2003–2011. Vuonna 2011 hän siirtyi englantilaisseura Arsenaliin. Hän debytoi ykkösjoukkeessa liigacupin ottelussa West Bromwichia vastaan syyskuussa 2013. Hän oli kaudella 2013–2014 kolme kuukautta lainalla Englannin Mestaruussarjan Watford FC:ssä, jossa pelejä kertyi kahdeksan. Bellerín debytoi Mestareiden liigassa syyskuussa 2014 ottelussa Borussia Dortmundia vastaan, kun joukkueen laitapuolustajat Mathieu Debuchy, Calum Chambers ja Nacho Monreal kärsivät vammoista. Vuonna 2014 Bellerín rikkoi myös Theo Walcottin tekemän 40 metrin juoksuennätyksen, joka teki hänestä Arsenalin historian nopeimman pelaajan. Valioliigassa hän pelasi ensimmäisen ottelunsa Hulia vastaan saman vuoden lokakuussa. Kaudella 2014–2015 Bellerín pelasi Valioliigassa 20 ottelua tehden kaksi maalia. Hän oli avauskokoonpanossa Arsenalin voittaessa Aston Villan FA Cupin loppuottelussa 2015. Hän voitti 2015 myös FA Community Shieldin. Seuraavien kolmen kauden aikana Bellerín kuului Arsenalin vakiokokoonpanoon pelaten 104 valioliigaottelua. Hän oli voittamassa jälleen FA Cupia ja Community Shieldiä 2017. Kaudella 2018–2019 hänen ottelumääränsä väheni 19:ään. Seuraavalla kaudella hän pelasi 15 liigaottelua ja oli voittamassa FA Cupia. Kaudella 2020–2021 hän pelasi 25 valioliigaottelua ja voitti FA Community Shieldin. Kaudella 2021–2022 Bellerín pelasi lainalla Real Betisin joukkueessa Espanjan Primera Divisiónissa 23 ottelua, joissa 22 kertaa avauskokoonpanossa ja 21 kertaa täydet minuutit. Bellerin pelasi kevätkaudella 2023 portugalilaisseura Sportingissa. === Maajoukkueura === Bellerín on pelannut myös monissa Espanjan nuorten maajoukkueissa. Hän kuului Espanjan alle 21-vuotiaiden EM-kilpailuissa 2017 hopeaa saavuttaneeseen joukkueeseen ja pelasi lopputurnauksessa neljä ottelua. Espanjan A-maajoukkueessa hän pelasi kolme ottelua touko-kesäkuussa 2016 ja neljännen pelin marraskuussa 2020. == Kausitilastot == === Seurajoukkue === Päivitetty 2. elokuuta 2020. Joukkue Kausi Liiga FA Cup Liigacup Eurooppa Yhteensä Taso Ottelut Maalit Ottelut Maalit Ottelut Maalit Ottelut Maalit Ottelut Maalit Arsenal 2013–14 Valioliiga 0 0 0 0 1 0 0 0 1 0 Watford (laina) 2013–14 Championship 8 0 0 0 0 0 0 0 8 0 Arsenal 2014–15 Valioliiga 20 2 3 0 1 0 4 0 28 2 2015–16 36 1 1 0 0 0 6 0 43 1 2016–17 33 1 4 0 0 0 5 0 42 1 2017–18 35 2 0 0 3 0 8 1 46 3 2018–19 19 0 0 0 0 0 0 0 19 0 2019–20 15 1 3 0 2 0 3 0 23 1 2020–21 25 1 1 0 1 0 7 0 34 1 Ura yhteensä 191 8 12 0 8 0 33 1 244 9 == Lähteet == Luokka:Espanjalaiset jalkapalloilijat Luokka:Katalonialaiset jalkapalloilijat Luokka:Vuonna 1995 syntyneet Luokka:Elävät henkilöt
Pikmin 3

Pikmin 3 on Nintendon julkaisema reaaliaikainen strategiapeli, joka julkaistiin alun perin Japanissa 13. heinäkuuta 2013 Wii U:lle. Peli on kolmas osa Pikmin-pelisarjassa. Peli julkistettiin E3-messuilla vuonna 2012. Pelissä esitellään uusia Pikmin-lajeja, kuten Kivi-Pikminit, jotka pystyvät murskaamaan vihollisten suojakuoria ja lasiseiniä. Pelissä on myös uusia pelitiloja. Pelaaja pystyy pelaamaan peliä Gamepadilla, Wii U Pro Controllerilla tai Wii Remotella ja Nunchukilla. Peli on saanut positiivisen vastaanoton. Sillä on Game Rankingsissa 86.59 % keskiarvo, ja Metacriticissä 87/100. IGN antoi pelille arvosanaksi 8.8/10, Eurogamer 9/10 ja Edge 8/10. Suomessa Pelaaja antoi pelille arvosanaksi 9/10, Gamereactor 9/10, Dome.fi 4,5/5 ja Suomen IGN 8.5/10. ==Lähteet== == Aiheesta muualla == *Virallinen sivusto Luokka:Vuoden 2013 videopelit Luokka:Reaaliaikaiset strategiapelit Luokka:Wii U -pelit Luokka:Nintendon julkaisemat videopelit
Leandro Castán

Leandro Castán da Silva (s. 5. marraskuuta 1986 Jaúhttp://www.transfermarkt.co.uk/leandro-castan/profil/spieler/54929) on brasilialainen jalkapalloilija, joka edustaa kotimaassaan Vasco da Gamaa. Hän on pelannut myös Ruotsissa ja Italiassa. Pelipaikaltaan Castán on keskuspuolustaja. == Seurajoukkueura == Leandro Castán on Atlético Mineiron kasvatti. Hän teki seurassa ammattilaisdebyyttinsä vuonna 2005. Vuonna 2007 Castán siirtyi ruotsalaiseen Helsingborgs IF:ään. Hän pelasi seurassa vietetyn kolmen kauden aikana vain neljä liigapeliä ja palasi takaisin kotimaansa alasarjoihin Barueriin kaudeksi 2009. Baruerissä Castán sai uutta nostetta uralleen ja siirtyi vuonna 2010 maan suurseuraan Corinthiansiin. Corinthiansissa Castán pelasi kolme kautta ja voitti sinä aikana Brasilian mestaruuden ja Copa Libertadoresin. Kesällä 2012 Castán siirtyi Italian suurseuraan AS Romaan. Siirtosumma oli arviolta viisi ja puoli miljoonaa euroa. Castánista tuli nopeasti seuran avainpelaaja, ja hän oli suuressa roolissa kaudella 2013–2014, kun Roma päästi vain 19 maalia 34 ottelussa. Sarjasijoitus oli kuitenkin toinen Juventuksen jälkeen. == Maajoukkueura == Leandro Castán pelasi ensimmäisen maaottelunsa Brasilian jalkapallomaajoukkueen paidassa lokakuussa 2012 Japania vastaan Puolan Wroclawissa. Tähän mennessäsyyskuu 2014 Castán on pelannut maajoukkueessa kaksi ottelua.http://www.national-football- teams.com/player/49072/Leandro_Castan.html Huolimatta Castánin loistavasta kaudestaan Romassa Brasilian silloinen päävalmentaja Luiz Felipe Scolari ei valinnut häntä vuoden 2014 MM-kisoihin. == Lähteet == Luokka:Brasilialaiset jalkapalloilijat Luokka:Vuonna 1986 syntyneet Luokka:Elävät henkilöt
Noonie Bao

Noonie Bao (oikealta nimeltään Jonnali Mikaela Parmenius, s. 9. elokuuta 1987) on ruotsalainen laulaja ja lauluntekijä. Tultuaan täysi-ikäiseksi Noonie Bao liittyi kustantajalle lauluntekijäksi ja on sittemmin sanoittanut kappaleita Aviciille, Don Diablolle, Clean Banditille, Tove Styrkelle ja Adiam Dymottille. Lokakuun 2012 viimeisenä päivänä hän julkaisi Hybrisin lisensoiman debyyttialbuminsa nimeltään I am Noonie Bao. Vuoden 2013 Grammisgalanissa hän oli ehdolla kategoriassa "Vuoden tulokas". Samana vuonna hän oli yksi Moraeus med Mera -televisio-ohjelman vieraista. Noonie Bao oli yksi sanoittajista Aviciin englanninkielisellä singlellä "I Could Be the One", jossa hän myös laulaa sanoitetut sanat. Noonie Bao asuu tällä hetkellä Tukholmassa. ==Lähteet== Luokka:Vuonna 1987 syntyneet Luokka:Ruotsalaiset muusikot Luokka:Elävät henkilöt
Andreas Lambertz

Andreas "Lumpi" Lambertz (s. 15. lokakuuta 1984 Dormagen) on saksalainen jalkapalloilija, joka edustaa 2. Bundesliigassa pelaavaa Fortuna Düsseldorfia. Pelipaikaltaan Lambertz on keskikenttäpelaaja. Hän on ensimmäinen saksalainen jalkapalloilija, joka on edennyt saman seuran kanssa neljänneksi korkeimmalta sarjatasolta Bundesliigaan. Hänet tunnetaan lempinimellä Lumpi. == Ura == Juniorina Lambertz edusti muun muassa Borussia Mönchengladbachia. Hän siirtyi Fortuna Düsseldorfiin vuonna 2002, kun se pelasi vielä Saksan neljänneksi korkeimmalla sarjatasolla. Lambertz toimi myös seuran kapteenina välillä ja sarjaporras kerrallaan Fortuna nousi kohti Bundesliigaa. Kaudella 2011-2012 seura onnistui nousemaan korkeimmalle sarjatasolle ja Lambertz pääsi ensimmäistä kertaa elämässään pelaamaan Bundesliigassa. Hän pelasi kauden 2012-13 aikana 28 ottelua ja teki niissä yhden maalin.. Fortuna kuitenkin putosi takaisin 2. Bundesliigaan ja Lambertz jäi seuraan. == Lähteet == Luokka:Saksalaiset jalkapalloilijat Luokka:Vuonna 1984 syntyneet Luokka:Elävät henkilöt
Giitu

Giitu on vuonna 1993 ilmestynyt Angelin tyttöjen toinen studioalbumi. Sen tuottajana toimi yhtyeen debyyttilevyn Dollan tapaan Värttinän laulaja Sari Kaasinen.Sari Kaasinen CV Sari Kaasisen kotisivut. Viitattu 17.9.2014. Edellisestä albumista poiketen Giitun kappaleet ovat suurimmaksi osaksi Angelin tyttöjen omaa tuotantoa. Myös yhtyeen kokoonpanoon oli tullut muutoksia, kun Ulla Pirttijärvi oli eronnut ja uudeksi jäseneksi oli liittynyt multi-instrumentalisti Alfred Häkkinen.MISTÄ? MITEN? Angelit.net. Viitattu 17.9.2014. Albumilla vierailivat norjansaamelainen joikaaja Sara Márit Gaup sekä Värttinä-yhtyeen Janne Lappalainen. == Kappaleet == # # # # # # # # # # == Muusikot == === Angelin tytöt === *Tuuni Länsman – laulu, joiku, lyömäsoittimet *Ursula Länsman – laulu, joiku, lyömäsoittimet *Alfred Häkkinen – kitara, basso, rummut, laulu === Vierailijat === *Sara Márit Gaup – joiku *Janne Lappalainen – saksofoni == Lähteet == Luokka:Vuoden 1993 albumit Luokka:Angelien albumit
Nepalinhanhikki

Nepalinhanhikki (Potentilla nepalensis) on sormihanhikkien sukuun kuuluva laji. Se on lähtöisin Himalajan alueelta. Kasvi on puoli metriä korkea. Varret ovat suoria, nukkaisia ja niissä on punertavaa väriä. Nepalinhanhikilla on pitkulaisia ja sahalaitaisia lehdyköitä. Lehdet ovat muodoltaan liuskaisia; alalehdissä liuskoja on viisi ja ylälehdissä kolme. Kukat ovat väriltään kirkkaanpunaiset tai karmiininpunaiset ja ne ovat leveydeltään enimmillään 3 cm. Nepalinhanhikki kukkii kesäkuulta syyskuulle. Laji menestyy aurinkoisella ja kuivalla kasvupaikalla. Kasvia voidaan lisätä paitsi siemenistä, myös jakamalla, mikä voidaan tehdä sekä keväällä että loppukesällä. == Lähteet == == Aiheesta muualla == * https://www.viherpeukalot.fi/?s=11&tuote;=6545 * http://puutarha.net/indexfr.aspx?s/=suorakanava/kasvikortti.asp?id=1737 Luokka:Sormihanhikit
Colin Montgomerie

Colin Stuart Montgomerie, OBE (s. 23. kesäkuuta 1963 Glasgowhttp://www.pgatour.com/players/player.08635.html PGA Tour. Viitattu 17.9.2014.) on skotlantilainen golfaaja. ==Ammattilaisura== Montgomerie on ollut Euroopan joukkueessa Ryder Cupissa kahdeksan kertaa. European Tourilla hänellä on yhteensä 31 turnausvoittoa, joka on neljänneksi eniten kiertueen historiassa vuoteen 2014 mennessä. PGA Tourilla Montgomeriellä ei pitkästä ja kunnioitettavasta urasta huolimatta ole yhtään voittoa, vaikka on sijoittunut viidesti toiseksi major-turnauksissa. Vuoden 1994 US Openissa sekä 1995 PGA Championshipissä Montgomerie menetti voiton vasta playoff-rei'illä. Montgomerie valittiin golfin Hall of Fameen vuonna 2013.http://www.worldgolfhalloffame.org/colin-montgomerie/ World Golf Hall of Fame. Viitattu 17.9.2014. ==Lähteet== Luokka:Skotlantilaiset golfaajat Luokka:Vuonna 1963 syntyneet Luokka:Elävät henkilöt
Paul Lawrie

Paul Stewart Lawrie, OBE (s. 1. tammikuuta 1969 Aberdeenhttp://www.pgatour.com/players/player.19904.paul-lawrie.html PGA Tour. Viitattu 17.9.2014.) on skotlantilainen golfaaja. Vuonna 1986 ammattilaisuransa aloittanut Lawrie on voittanut yhteensä 12 ammattilaisturnausta. Lawrien paras saavutus on vuoden 1999 British Openin voitto neljän jatkoreiän jälkeen. Kyseinen turnaus muistetaan parhaiten Jean van de Velden kolmen lyönnin johtoaseman menettämisestä viimeisellä reiällä. Lopulta Lawrie onnistui päihittämään van de Velden sekä Justin Leonardin, vaikkei ollut aiemmin neljän päivän aikana ollut kertaakaan turnauksen johdossa. ==Lähteet== Luokka:Skotlantilaiset golfaajat Luokka:Vuonna 1969 syntyneet Luokka:Elävät henkilöt
Skeaikit

Skeaikit on vuonna 1995 ilmestynyt Angelin tyttöjen kolmas studioalbumi. Se äänitettiin tuottaja Kimmo Kajaston kotona Iitin Kausalassa. Yhtyeen musiikki siirtyi uuden tuottajan myötä akustisesta soitannosta kohti sähköistä. Kyseessä on viimeinen Angelin tytöt -nimellä julkaistu uutta materiaalia sisältävä albumi, vuodesta 1997 lähtien yhtye on tunnettu nykyisellä nimellään Angelit.MISTÄ? MITEN? Angelit.net. Viitattu 17.9.2014. Levyllä on mukana myös nimetön bonuskappale eli niin sanottu piiloraita. Albumin kannen on tehnyt lappilainen kuvataiteilija Liisa Helander. == Kappaleet == # # # # # # # # # # # # # # : == Muusikot == === Angelin tytöt === *Tuuni Länsman – laulu, joiku, lyömäsoittimet *Ursula Länsman – laulu, joiku, lyömäsoittimet *Alfred Häkkinen – kitara, rummut, laulu === Vierailijat === *Kimmo Kajasto – kosketinsoittimet, tietokoneohjelmointi, lyömäsoittimet == Lähteet == Luokka:Vuoden 1995 albumit Luokka:Angelien albumit
Sandy Lyle

Alexander Walter Barr "Sandy" Lyle, MBE (s. 9. helmikuuta 1958 Shrewsbury, Englantihttp://www.pgatour.com/players/player.01717.html PGA Tour. Viitattu 17.9.2014.) on skotlantilainen golfaaja. Lyle on voittanut urallaan kaksi major-turnausta; vuoden 1985 British Openin ja 1988 US Mastersin. Yhteensä hänellä on ammattilaisurallaan 29 turnausvoittoa. Lyle valittiin golfin Hall of Fameen vuonna 2011.http://www.worldgolfhalloffame.org/sandy-lyle/ World Golf Hall of Fame. Viitattu 17.9.2014. ==Lähteet== Luokka:Skotlantilaiset golfaajat Luokka:Vuonna 1958 syntyneet Luokka:Elävät henkilöt
FS Furieux (1883)

Furieux oli Ranskan laivaston vuonna 1883 vesillelaskettu rannikkopanssarilaiva. == Valmistus == Alus tilattiin Cherbourgin laivastontelakalta ja sen köli laskettiin huhtikuussa 1878. Alus laskettiin vesille heinäkuussa 1883 ja se otettiin palvelukseen helmikuussa 1887.Gardiner, Robert s. 300 Alus muistutti edeltänyttä Tonnantia, mutta kansirakenteet oli tehty yksi kerros ylemmäs panssaroinnista. == Palvelus == Alus modernisoitiin vuosina 1902-1904, jolloin sen aseistukseksi vaihdettiin kaksi 9,4 tuuman 40 pituuskaliiperin M1893/96 tykit yhteen keskellä alusta olevaan torneihin. Näiden lisäksi alukselle asennettiin kuusitoista 47 ja 37 millimetrin tykkiä. Aluksen kattilat vaihdettiin kahdeksaan Belleville- kattilaan ja höyrykoneeksi tuli VTE, jolloin teho oli 5 145 hevosvoimaa. Nopeus nousi samalla reilulla solmulla 14,3 solmuun. Alus siirrettiin uransa lopulla sukellusveneiden emälaivaksi. Furieux poistettiin alusluettelosta vuonna 1913. == Lähteet == * === Viitteet === Luokka:Ranskan laivaston rannikkopanssarilaivat
Jarkko Komula

Jarkko Komula (s. 13. maaliskuuta 1976 Oulu) on suomalainen dartsinpelaaja. Komula on kuulunut vuodesta 2009 lähtien PDC-liittoon. Hänen parhaimpiin saavutuksiin kuuluu muun muassa World Masters -turnauksen finaalipaikka vuonna 2001.http://www.dartsdatabase.co.uk/PlayerDetails.aspx?playerKey=94 Viitattu 17.9.2014. Komulan sisääntulokappale on Fleetwood Macin "The Chain". ==Lähteet== Luokka:Suomalaiset dartsinpelaajat Luokka:Vuonna 1976 syntyneet Luokka:Elävät henkilöt
Tuanku Syed Putra

Radža Sayyid Harrun Putra ibni Syed Hassan Jamalullail, oli Malesian kuningas ja Perlisin radža. Hänestä tuli Malesian kolmas kuningas edellisen hallitsijan Hisamuddinin kuoltua vuonna 1960. Putra toimi kuninkaana vuoteen 1965 asti. ==Lähteet== Luokka:Malesian kuninkaat Luokka:Perlisin rajat Luokka:Vuonna 1920 syntyneet Luokka:Vuonna 2000 kuolleet
Japaninesikko

Japaninesikko (Primula japonica) on esikoiden sukuun kuuluva laji. Se on lähtöisin nimensä mukaisesti Japanista. Kasvi on 40–50 cm korkea. Lehdet ovat muodoltaan liuskaiset ja niiden reuna on sahalaitainen. Kukat ovat punaisia tai valkoisia, niissä on kukkaperät ja ne ovat päällekkäin muodostaen kiehkuroita. Japaninesikko kukkii kesäkuulta heinäkuulle. Kasvi menestyy puolivarjossa kosteassa ja multavassa maassa. Sitä voidaan lisätä paitsi siemenistä, myös jakamalla; jakaminen voidaan tehdä 3–4 vuoden välein ja oikea aika on heti kukinnan jälkeen. == Lähteet == == Aiheesta muualla == * Suomen Lajitietokeskus: Japaninesikko (Primula japonica) * Kassu – Kasvien suomenkieliset nimet: Japaninesikko (Primula japonica) * United States Department of Agriculture (USDA): Primula japonica Luokka:Esikot
XKeyscore

Xkeyscore tai XKEYSCORE (lyh. XKS) on tietokonejärjestelmä, jonka tarkoituksena on mahdollistaa maailmanlaajuisesti kerätyn Internet-datan analysointi ja tiedonhaku. Järjestelmää käytti ensimmäisenä Yhdysvaltain kansallinen turvallisuusvirasto (NSA). Ohjelmaa käyttävät myös muiden maiden tiedusteluvirastot, mukaan lukien Australian Defence Signals Directorate, Uuden-Seelannin Government Communications Security Bureau ja Saksan Bundesnachrichtendienst. Ohjelman käyttötarkoitus tuli julki heinäkuussa 2013, kun The Sydney Morning Herald ja O Globo -lehdet kirjoittivat siitä Edward Snowdenin vuotamien asiakirjojen perusteella. Ohjelman koodinimi oli entuudestaan tunnettu, koska se on mainittu aikaisemmissa artikkeleissa ja on monen muun koodinimen tavoin nähtävissä julkisissa työkuvauksissa ja työntekijöiden ansioluetteloissa mainittuna. 3\. heinäkuuta 2014, saksalainen Norddeutscher Rundfunk -yleisradioyhtiö julkaisi otteita Xkeyscoren lähdekoodista. Asiantuntijaryhmä teki lähdekoodi analysoinnin järjestelmästä ja kirjoitti siitä raportin. Hiljattain julkaistut artikkelit ovat maininneet, että Xkeyscore käyttää rodun, sukupuolen, etnisyyden ja sijainnin kaltaisia henkilötietoja liputtamaan tietynlaisia datajoukkoja. == Galleria == File:Xkeyscore-worldmap.jpg|NSA:n Xkeyscore -esitelmästä peräisin oleva dia, josta näkyy Xkeyscoren palvelimien sijainnit maailmankartalla (2008) File:Xkeyscore-hierarchy.jpg|Tiedonhakujen hierarkia. (2008) File:KS10-001.jpg|Usean NSA:n käyttämän tietokantajärjestelmän erot. (2008) File:XKeyscore presentation from 2008.pdf|Osittain sensuroitu NSA:n Xkeyscore -esitelmä. (2008) (PDF, 27.26 MB) File:KS3edit2-001.jpg|C2C -merikaapelissa toiminut sähköpostiosoite. (2008) File:KS55edit-001.jpg|Facebook -verkkokeskustelun V4 Appid -esimerkki. (2008) File:KS12-001.jpg|Täysi lokitaulukko. (2008) File:KS7-001.jpg|HTTP-toiminta asiakasohjelmasta palvelimeen. File:KS6-001.jpg|Mahdollisia tiedonhakuja. File:KS2-001.jpg|Sähköpostiosoitteiden tiedonhakulomake, joka sisältää "perustelu" -kentän. File:KS9-001.jpg|HTTP-toiminnan tiedonhakulomake, joka sisältää "perustelu" -kentän. File:KS11-002.jpg|Boundless Informant -ohjelmasta peräisin oleva kuvakaappaus, josta näkyy Xkeyscore ensimmäisellä sijalla "viidestä parhaasta teknologiasta". ==Katso myös== *ECHELON – Australian, Kanadan, Uuden-Seelannin, Yhdistyneen kuningaskunnan ja Yhdysvaltojen ylläpitämä signaalitiedustelun keräys- ja analysointiverkosto. *IAO – lakkautettu DARPA -hanke *Maailmanlaajuista joukkovalvontaa koskevat paljastukset (2013 alkaen) *Joukkovalvonta *PRISM *Signaalitiedustelu *Teollisuusvakoilu ==Lähteet== ==Aiheesta muualla== * * Luokka:Joukkovalvonta Luokka:Vakoilu Luokka:Ihmisoikeudet Luokka:Yhdysvaltain poliittiset skandaalit